Facebook เตรียมแบนโฆษณาที่เกี่ยวกับ Bitcoin และ ICOs - FINNOMENA
Facebook เผยนโยบายใหม่ โดยจะทำการแบนโฆษณาที่เกี่ยวข้องกับ Bitcoin และเหรียญที่ระดมทุนผ่าน initial coin offerings เป็นหลัก
31 ม.ค. 2561

Facebook เผยนโยบายใหม่ โดยจะทำการแบนโฆษณาที่เกี่ยวข้องกับ Bitcoin และเหรียญที่ระดมทุนผ่าน initial coin offerings เป็นหลัก
โดยนาย Rob Leathern ผู้บริหารฝ่ายผลิตภัณฑ์ของเฟสบุ๊คได้ทวีตข้อความว่า…
“พวกเราต้องการที่จะให้ผู้คนค้นพบและเรียนรู้เกี่ยวกับผลิตภัณฑ์และบริการใหม่ ๆ ผ่านโฆษณาของ FACEBOOK โดยที่ไม่ต้องกลัวเกี่ยวกับการหลอกลวงหรือการชี้นำไปในทางที่ผิด ในขณะนี้มีบริษัทเป็นจำนวนมากที่กำลังโฆษณา BINARY OPTIONS, ICOS และ CRYPTOCURRENCY ที่ไม่ได้ทำธุรกิจอยู่บนสิ่งที่ดีงาม”
พร้อมกล่าวเสริมว่านโยบายใหม่นี้จะถูกขยายผลไปยังผลิตภัณฑ์อื่น ๆ อย่างหน้า feed ของแอพแชร์รูปภาพ Instagram อีกด้วย กระนั้นเขาก็เผยว่านโยบายดังกล่าวอาจจะมีการเปลี่ยนแปลงได้อีกในอนาคต
สำนักข่าวเกียวโดรายงานว่า การประกาศของเฟซบุ๊กครั้งนี้เกิดขึ้นหลังจากสกุลเงินดิจิทัล NEM มูลค่า 5.8 หมื่นล้านเยน (532 ล้านดอลลาร์สหรัฐ) ถูกแฮกเกอร์โจรกรรมไปจากระบบของ Coincheck ผู้ให้บริการซื้อขายสกุลเงิน NEM ที่ผ่านมา
ที่มา : https://siamblockchain.com/2018/01/31/facebook-banning-advertisements-bitcoin-icos/
แท็ก:
แชร์บทความ: